Държавен вестник, бр. 68, 2012 г., стр. 41

БРОЙ  68	
Д Ъ Р Ж А В Е Н  В Е С Т Н И К 	
СТР.  41  
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
НАРОДНО СЪБРАНИЕ
ЗАПОВЕД № 250-05-123
от 29 август 2012 г.
На основание чл. 9, ал. 1, т. 7 от Правилни­
ка за организацията и дейността на Народното 
събрание и чл. 2, ал. 1, чл. 9, ал. 2 и чл. 15 от 
Закона за „Държавен вестник“ нареждам:
1. Считано от 1 януари 2013 г. определям цена 
на отделен брой „Държавен вестник“ – 0,80 лв.
2. Определям следните цени за абонамент за 
„Държавен вестник“ за 2013 г.:
за един месец	  – 	 8 лв.
за три месеца	
 – 	24 лв.
за шест месеца	 – 	48 лв.
за девет месеца	 – 	72 лв.
за една година	  – 	96 лв.
3. Определям цени за получаване брой на „Дър­
жавен вестник“ по електронен път или на магнитен 
носител в деня на отпечатването му и пускането 
му за разпространение без право на препродаване 
и преотстъпване на получената информация и без 
право на разпространението на съдържанието на 
„Държавен вестник“, както следва:
за един брой	
 – 	 80 лв.
абонамент за един месец	  – 	875 лв.
абонамент за три месеца	  – 	1750 лв.
абонамент за шест месеца	 – 	3500 лв.
абонамент за една година	 – 	7000 лв.
4. Считано от 1 януари 2013 г. определям размер 
на таксите за обнародване в неофициалния раздел 
на „Държавен вестник“, както следва:
а) за призовки на съдилища, обявяване на кон­
курси, обявления и съобщения на министерства, 
други ведомства на бюджетна издръжка, общини 
и техни органи:
с обем до 1/2 стандартна страница – 20 лв.;
с обем до 1 стандартна страница (30 реда, 
60 знака на ред) – 40 лв.;
с обем, по-голям от 1 стандартна страни­
ца – 40 лв., и по 35 лв. за всяка следваща страница;
б) покани и други обявления:
с обем до 1/2 стандартна страница – 35 лв.;
с обем до 1 стандартна страница (30 реда, 
60 знака на ред) – 70 лв.;
с обем, по-голям от 1 стандартна страни­
ца – 70 лв., и по 60 лв. за всяка следваща страница;
в) за обнародване до 15 дни от датата на пос­
тъпването в редакцията на съответния акт таксите 
се заплащат в двоен размер.
5. Считано от 1 януари 2013 г. определям размер 
на таксите за публикуване в електронната страница 
на „Държавен вестник“ за всяка една публикация 
на обявления за концесии – 50 лв.
Копие от заповедта да се връчи на главния 
редактор и на главния счетоводител на „Държавен 
вестник“ – за сведение и изпълнение.
Контрола по изпълнението на заповедта възла­
гам на главния секретар на Народното събрание.
Председател на Народното събрание:
Цецка Цачева
8271
МИНИСТЕРСТВО 
НА ОБРАЗОВАНИЕТО, 
МЛАДЕЖТА И НАУКАТА
ЗАПОВЕД № РД-09-1146 
от 14 август 2012 г.
На основание чл. 10, ал. 6 от Закона за народ­
ната просвета, чл. 14, ал. 2, т. 2 и чл. 25, ал. 1, 
т. 1 от Правилника за прилагане на Закона за 
народната просвета във връзка със становище 
с вх. № 0523-114 от 1.08.2012 г. от началника на 
Регионалния инспекторат по образованието – Со­
фийска област, с приложено Решение № 437 по 
протокол № 11 от 25.07.2012 г. на Общинския 
съвет – гр. Самоков, и становище на експертната 
комисия, назначена със Заповед № РД-09-448 от 
20.04.2010 г., изменена и допълнена със Заповед 
№ РД-09-1501 от 19.10.2011 г. на министъра на 
образованието, младежта и науката, поради 
необходимост от осигуряване на образователно-
възпитателен процес за подлежащите на задължи­
телно обучение в с. Марица определям официален 
адрес и допълнителен адрес за провеждане на 
обучението на учениците в ОУ „Христо Смир­
ненски“ – с. Радуил, община Самоков, Софийска 
област, както следва:
1. Официален адрес за провеждане на обу­
чението: ОУ „Христо Смирненски“ – с. Радуил, 
община Самоков, Софийска област.
2. Допълнителен адрес за провеждане на обу­
чението: училищната сграда в с. Марица, община 
Самоков, Софийска област. 
3. Адрес за кореспонденция: ОУ „Христо 
Смирненски“ – с. Радуил, община Самоков, 
Софийска област.
Заповедта може да се обжалва в 14-дневен 
срок от обнародването є в „Държавен вестник“ 
пред Върховния административен съд.
За министър: 
М. Дамянова
8232
ЗАПОВЕД № РД-14-150 
от 16 август 2012 г. 
На основание чл. 10, ал. 6 и чл. 14, ал. 2, 
т. 2 от Правилника за прилагане на Закона за 
народната просвета след подписване на приема­
телно-предавателен протокол за прехвърляне на 
натурални и стойностни показатели на Спортното 
училище „Георги Бенковски“ – гр. Варна, чрез